13.1.2022
EL
Επίσημη Εφημερίδα της Ευρωπαϊκής Ένωσης
(10)
Η εκτελεστική απόφαση (ΕΕ) 2021/2315 ενέκρινε τα σχέδια επιτήρησης καταλοίπων για προϊόντα υδατοκαλλιέργειας της Μπελίζ, του Μπρουνέι, της Κούβας, της Γουατεμάλας, της Μοζαμβίκης, της Νέας Καληδονίας, της Νικαράγουας, της Νιγηρίας, της Τανζανίας και της Βενεζουέλας, όσον αφορά την υποκατηγορία «καρκινοειδή».
Ως εκ τούτου, είναι σκόπιμο να τροποποιηθεί το παράρτημα IX του εκτελεστικού κανονισμού (ΕΕ) 2021/405 ώστε να αντικατοπτρίζει την εν λόγω έγκριση.
Οι εν λόγω τρίτες χώρες έχουν ενημερωθεί σχετικά.
(11)
Με την εκτελεστική απόφαση (ΕΕ) 2021/2315 εγκρίθηκε το σχέδιο επιτήρησης καταλοίπων του Ιράν για το χαβιάρι όσον αφορά τις υποκατηγορίες «προϊόντα ψαριών με πτερύγια (χαβιάρι)» και «καρκινοειδή».
Δεδομένου ότι το Ιράν έχει πλέον παράσχει επαρκή αποδεικτικά στοιχεία και εγγυήσεις ότι πληροί τις απαιτήσεις της ενωσιακής νομοθεσίας για την είσοδο στην Ένωση φορτίων προϊόντων ψαριών με πτερύγια (χαβιάρι) και καρκινοειδών από υδατοκαλλιέργεια, είναι σκόπιμο να τροποποιηθεί η καταχώριση για το Ιράν στον κατάλογο τρίτων χωρών ή περιοχών τους από τις οποίες επιτρέπεται η είσοδος στην Ένωση φορτίων ορισμένων αλιευτικών προϊόντων, ο οποίος παρατίθεται στο παράρτημα ΙΧ του εκτελεστικού κανονισμού (ΕΕ) 2021/405.
Το Ιράν έχει ενημερωθεί σχετικά.
(12)
Με την εκτελεστική απόφαση (ΕΕ) 2021/2315 αποσύρθηκε η έγκριση του σχεδίου επιτήρησης καταλοίπων του Ομάν για τα ψάρια με πτερύγια.
Επομένως, το Ομάν θα πρέπει να διαγραφεί από τον κατάλογο των τρίτων χωρών και των περιοχών τους από τις οποίες επιτρέπεται η είσοδος στην Ένωση φορτίων ορισμένων αλιευτικών προϊόντων, ο οποίος παρατίθεται στο παράρτημα IΧ του εκτελεστικού κανονισμού (ΕΕ) 2021/405.
Το Ομάν έχει ενημερωθεί σχετικά.
(13)
Το παράρτημα XI του εκτελεστικού κανονισμού (ΕΕ) 2021/405 καθορίζει τον κατάλογο των τρίτων χωρών ή περιοχών τους από τις οποίες επιτρέπεται η είσοδος στην Ένωση φορτίων βατραχοπόδαρων και σαλιγκαριών.
Η Γεωργία και η Ρωσία θα πρέπει να προστεθούν στον εν λόγω κατάλογο για τα σαλιγκάρια, δεδομένου ότι παρείχαν κατάλληλα αποδεικτικά στοιχεία και εγγυήσεις ότι πληρούν τις απαιτήσεις της ενωσιακής νομοθεσίας για την είσοδο φορτίων των εν λόγω αγαθών στην Ένωση.
(14)
Η απόφαση 2007/82/ΕΚ της Επιτροπής (7) απαιτεί από τα κράτη μέλη να απαγορεύσουν την εισαγωγή από τη Γουινέα όλων των αλιευτικών προϊόντων που προορίζονται για κατανάλωση από τον άνθρωπο.
Η Επιτροπή διενήργησε έλεγχο στη Γουινέα το 2019, προκειμένου να αξιολογήσει τα υφιστάμενα συστήματα ελέγχου που διέπουν τα αλιευτικά προϊόντα που προορίζονται για κατανάλωση από τον άνθρωπο και εξάγονται στην Ένωση.
Στις 7 Μαΐου 2021 η Επιτροπή ενημέρωσε τη Γουινέα ότι οι παρασχεθείσες πληροφορίες ήταν ικανοποιητικές και ότι ο έλεγχος του 2019 είχε ολοκληρωθεί επιτυχώς.
Επομένως, η απόφαση 2007/82/ΕΚ θα πρέπει να καταργηθεί.
Δεδομένου του αποτελέσματος του ελέγχου, είναι σκόπιμο να παραμείνει η Γουινέα στον κατάλογο του παραρτήματος IX του εκτελεστικού κανονισμού (ΕΕ) 2021/405 ως τρίτη χώρα από την οποία επιτρέπεται η είσοδος στην Ένωση φορτίων ψαριών ελεύθερης αλιείας που δεν έχουν υποστεί καμία προετοιμασία ή μεταποίηση εκτός από αφαίρεση της κεφαλής, εκσπλαχνισμό, ψύξη ή κατάψυξη.
(15)
Ως εκ τούτου, τα παραρτήματα IIΙ, VIII, IX και XI του εκτελεστικού κανονισμού (ΕΕ) 2021/405 θα πρέπει να τροποποιηθούν αναλόγως.
(16)
Για λόγους συνέπειας με την απόφαση 2011/163/ΕΕ και για λόγους ασφάλειας δικαίου, ο παρών κανονισμός θα πρέπει να αρχίσει να ισχύει επειγόντως,
(17)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1 Τα παραρτήματα IIΙ, VIII, IX και ΧΙ του εκτελεστικού κανονισμού (ΕΕ) 2021/405 αντικαθίστανται από το κείμενο του παραρτήματος I του παρόντος κανονισμού.
Άρθρο 2 Η απόφαση 2007/82/ΕΚ καταργείται.
(7) Απόφαση 2007/82/EK της Επιτροπής, της 2ας Φεβρουαρίου 2007, σχετικά με τη λήψη επειγόντων μέτρων για την αναστολή των εισαγωγών αλιευτικών προϊόντων προοριζόμενων για την ανθρώπινη διατροφή από τη Δημοκρατία της Γουινέας (ΕΕ L 28 της 3.2.2007, σ.
25).
L 8/3